
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 927 

24 Οκτωβρίου 1997 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του Αιγιαλού και δημιουργία 
Ζώνης Παραλίας στη θέση Παραλία Κοινότητας 
Βράχου Ν. Πρέβεζας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται στη θέση «Τείχος» ή «Μετόχι» της Κοινότητας 
Κασταμονίτσας, επαρχίας Πεδιάδος (Ν. Ηρακλεί¬ 
ου) και καθορισμός ειδικών όρων και περιορισμών 
δόμησης αυτού. 2 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1103968/7081/ΒΟΡΙΟ (1) 

Καθορισμός των ορίων του Αιγιαλού και δημιουργία Ζώ¬ 
νης Παραλίας στη θέση Παραλία Κοινότητας Βράχου 
Ν. Πρέβεζας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 3 και 6 του ΑΝ 2344/40 «Πε¬ 
ρί Αιγιαλού και Παραλίας» όπως τροποποιήθηκαν και συ¬ 
μπληρώθηκαν με τις διατάξεις: α) του άρθρ. 13 του Ν. 
1078/80, β) του άρθρ. 5 του ΑΝ 263/68, γ) του ΝΔ 532/70 
ΒΔ 704/70 και άρθ. 1 παρ. 5 του Π.Δ. 71/84. 

2. Τις διατάξεις της παρ. 9 του άρθ. 1 του κεφ. Β της 
0.208/181/26.4.1982 (ΦΕΚ214Β') απόφασης Προεδρίας 
Κυβερνήσεως και Οικονομικών «Αναμόρφωση Συλλογι¬ 
κών Οργάνων Γνωμοδοτικής και αποφασιστικής αρμοδιό¬ 
τητας του Υπουργείου Οικονομικών». 

3. Τις διατάξεις του Π.Δ. 551/88 «Οργανισμός Νομαρ¬ 
χιών, Οργάνωση Οικονομικών Υπηρεσιών» (ΦΕΚ 259 Α') 
όπως τροποποιήθηκε και ισχύει. 

4. Τις διατάξεις του τετάρτου εδαφίου παρ. 2 του άρ¬ 
θρου 1 και της παρ. 6 του ιδίου άρθρου του Ν. 2503/97 


(ΦΕΚ 107 Α') «Διοίκηση, Οργάνωση στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις, σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών που συ¬ 
γκροτούσαν την Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία Οργανική Μονάδα 
της Περιφέρειας, ούτε καταργήθησαν, αλλά αποτελούν 
από 1.9.1997 υπηρεσίες του Υπουργείου Οικονομικών. 

5. Την αριθ. πρωτ. 1087903/1481/0006Β/28.8.97 από¬ 
φαση του Υπουργού Οικονομικών «Μεταβίβαση αρμοδιο¬ 
τήτων του Υπουργού Οικονομικών στους Προϊσταμένους 
των Περιφερειακών Υπηρεσιών του Υπουργείου Οικονο¬ 
μικών». 

6. Την από 22.7.1996 έκθεση της Επιτροπής Καθορι¬ 
σμού των ορίων του Αιγιαλού και Παραλίας και θέσεων 
Αμμοληψίας, που καθόρισε τα όρια του Αιγιαλού και της 
Παραλίας στην περιοχή Παραλία Βράχου της Κοινότητας 
Βράχου Ν. Πρέβεζας. 

7. Το από Ιούνιο 1996 και με κλίμακα 1:500 τοπογραφι- 
κό διάγραμμα σε (2) πινακίδες του Τοπογράφου Μηχανι¬ 
κού Βασίλη X. Νάτση που θεωρήθηκε στις 19.7.1996 από 
τον Πρ/νο ΤΥΔΚ Ν. Πρέβεζας και συνοδεύει την προανα- 
φερόμενη Έκθεση της Επιτροπής. 

8. Τη σύμφωνη γνώμη του Γενικού Επιτελείου Ναυτικού 
που διατυπώθηκε με το αριθ. πρωτ. Φ544 5/633/24.10.96 
έγγραφό του, αποφασίζουμε: 

Επικυρώνουμε την από 22.7.96 έκθεση της Επιτροπής 
Καθορισμού των ορίων του Αιγιαλού και Παραλίας και Θέ¬ 
σεων Αμμοληψίας στη θέση Παραλία Βράχου της Κοινό¬ 
τητας Βράχου Ν. Πρέβεζας, καθώς και το από Ιούνιο 1996 
τοπογραφικό διάγραμμα σε (2) πινακίδες που τη συνοδεύ¬ 
ει και συντάχθηκε από τον Τοπογράφο Μηχανικό Βασίλη X. 
Νάτση με κλίμακα 1:500 και θεωρήθηκε στις 19.7.96 επί 
του οποίου η πιο πάνω Επιτροπή καθόρισε την οριογραμ- 
μή του Αιγιαλού με κόκκινη συνεχή πολυγωνική γραμμή 
ΚΙ, Κ2, Κ3 ... Κ26 και την οριογραμμή της Παραλίας με κί¬ 
τρινη συνε'χή πολυγωνική γραμμή ΚΙ, Κ2, Κ3 ... Κ29. 

Η παρούσα απόφαση μαζί με την έκθεση και το Διά¬ 
γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Αθήνα, 9 Οκτωβρίου 1997 
Με εντολή Υπουργού 

Ο Γ εν. Δ/ντής Δημ. Περ. και Εθν. Κληρ/των 
ΠΑΝΑΓΙΩΤΗΣ ΠΙΛΑΤΗΣ 

ΕΚΘΕΣΗ ΤΗΣ ΕΠΙΤΡΟΠΗΣ ΤΩΝ ΟΡΙΩΝ ΤΟΥ ΑΙΓΙΑΛΟΥ 
ΚΑΙ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 

Άρθρο 100του Π.Δ. 284/88 (άρθρο 5του Α.Ν. 263/1968 
ΦΕΚ 12 Α' και κ.υ. απόφαση Ο 208/81/1982 - ΦΕΚ 214 Β'). 
Για τη γνωμοδότηση σχετικά με τον καθορισμό των ορίων 
Αιγιαλού και Παραλίας στη θέση «ΠΑΡΑΛΙΑ» Κοινότη¬ 
τας Βράχου Νομού Πρέβεζας. 

Στην Πρέβεζα σήμερα στις 22.7.1996 οι κάτωθι υπογε¬ 
γραμμένοι: 

1. Ευάγγελος Σμπόνιας, Πρ/νοςτης Κτηματικής Υπηρε¬ 
σίας, ως Πρόεδρος. 

2. Δημήτριος Θεοδώρογλου, Πρ/νος ΤΥΔΚ Ν. Πρέβε¬ 
ζας, ως μέλος. 

3. Ελευθέριος Στάικος, Λιμενάρχης Πρέβεζας, ως μέ¬ 
λος. 

Αποτελούντες την Επιτροπή καθορισμού ορίων Αιγια- 
λού και Παραλίας και Θέσεων Αμμοληψίας, σύμφωνα με 
το άρθρο 100 του Π.Δ. 284/88, που συγ«λήθηκε με το υπ’ 
αριθ. 1286/9.7.96 έγγραφο του Προέδρου αυτής, πήγαμε 
επί τόπου στην προαναφερόμενη περιοχή στις 22.7.1996. 

Αφού λάβαμε υπόψη: 

1. Το με αριθ. πρωτ. 299/1.7.1996 έγγραφο της Κοινό¬ 
τητας Βράζου. 

2. Τα Τοπογραφικά διαγράμματα του πιο πάνω τμήμα¬ 
τος σε δύο (2) πινακίδες και σε κλίμακα 1:500 που συντά¬ 
χθηκαν τον Ιούνιο του 1996 από τον Τοπογράφο Μηχανι¬ 
κό Βασίλειο Νάτση, ελέγχθηκαν για την ακρίβεια της α¬ 
ποτύπωσης από τον Αναστ. Νάτσιο, Τοπογρ. Εργοδ. των 
ΤΥΔΚ Ν. Πρέβεζας στις 19.7.96 και θεωρήθηκαν από τον 
Πρ/νο Δημήτριο Θεοδώρογλου της ίδιας υπηρεσίας στις 
19.7.96 σύμφωνα με το άρθ. 20 του Ν. 719/77. 

3. Τις διατάξειςτου Α.Ν. 2344/40 όπως τροποποιήθηκε, 
καθώς και τη σχετική δικαστική νομολογία. 


4. Την αντίληψη που σχημάτισαντα μέλη της Επιτροπής 
κατά τη μετάβασή τους στην περιοχή στις 22.7.1996, πε¬ 
ρί του πλάτους της βρέχόμενης ζώνης της ξηράς και λοι¬ 
πών συναφών στοιχείων, καθώς και το ανάγλυφο του ε¬ 
δάφους όπως: 

α) Μορφολογικά πρόκειται για περιοχή με ομαλή κλίση 
εδάφους και χωρίς ενδείξεις μεταβολής του Αιγιαλού. 

β) Η ακτή δεν παρουσιάζει διαβρώσεις ή προσχώσεις. 

γ) Πρόκειται περί ανοικτής θάλασσας (Ιόνιο Πέλαγος) η 
οποία έχει μικρές ξέρες και υφάλους ειδικότερα στο Ν.Α. 
τμήμα αυτής, αποφασίζει: 

1. Καθορίζει επί των διαγραμμάτων που προαναφέρα- 
με. 

α) Την οριογραμμή του Αιγιαλού με συνεχή κόκκινη πο¬ 
λυγωνική γραμμή ΚΙ, Κ2, Κ3 ... Κ26, της οποίας οι κορυ¬ 
φές εξασφαλίζονται με αποστάσεις από σταθερά σημεία, 
έχουν δε τοποθετηθεί επί τόπου τσιμεντένια κολονάκια. 

β) Την οριογραμμή της Παραλίας με συνεχή κίτρινη πο¬ 
λυγωνική γραμμή ΚΊ, Κ'2, Κ'3... Κ'29 που εξασφαλίζονται 
με αποστάσεις από σταθερά σημεία. 

2. Αποφαίνεται ότι δεν υπάρχει Παλαιός Αιγιαλός στο 
παραπάνω τμήμα. 

3. Καθορίζει ζώνη Παραλίας με φάρδος 10 μέτρα, για 
την εξυπηρέτηση των σκοπών της παραγράφου 1 του 
άρθ. 7του Α.Ν. 2344/40. 

4. Η Επιτροπή δεν διαπίστωσε την ύπαρξη χτισμάτων ε¬ 
πί της Παραλίας. 

Η Επιτροπή αφού γνωμοδότησε ομόφωνα για το παρα¬ 
πάνω θέμα υπογράφει την έκθεση όπως ακολουθεί. 

Η Επιτροπή 

Ο Πρόεδρος Τα Μέλη 

ΕΥΑΓΓΕΛΟΣ ΣΜΠΟΝΙΑΣ Δ. ΘΕΟΔΩΡΟΓΛΟΥ 

Ε. ΣΤΑΪΚΟΣ 

Αριθ. 29418/6078 ( 2 ) 

Χαρακτηρισμός ως διατηρητέου κτιρίου που βρίσκεται 
στη θέση «Τείχος» ή «Μετόχι» της Κοινότητας Καστα- 
μονίτσας, επαρχίας Πεδιάδος (Ν. Ηρακλείου) και κα¬ 
θορισμός ειδικών όρων και περιορισμών δόμησης αυ¬ 
τού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονσιμός» (Α'210), ό¬ 
πως τροποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/85 
"ΓΟΚ” και άλλες διατάξεις» (Α'91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ' αριθμ. 103326/1281 /16.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Εργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στο Γ ενικό Γ ραμματέα και 
στους Προϊσταμένους των Γ ενικών Δ/νσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων - πλην Γ ενικής Γ ραμματείας Δημο¬ 
σίων Έργων» 1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την 174/28.3.1997 γνωμοδότηση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

6. Την από 6.6.1997 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

7. Την από 7.7.1997 σύμφωνη γνώμη της φερομένης ως 
ιδιοκτήτριαςτου διατηρητέου Χαρίκλειας Χατζοπούλου. 

8. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στη θέση «Τείχος» ή «Μετόχι» της κοινότητας Καστα- 
μονίτσας, επαρχίας Πεδιάδος (Ν. Ηρακλείου) φερόμενο 
ως ιδιοκτησία Χαρίκλειας Χατζοπούλου, όπως φαίνεται 


με κόκκινο χρώμα στο σχετικό πρωτότυπο διάγραμμα σε 
λίμακα 1:5000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 29418/1997 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο, ως και 
οι εναρμονιζόμενες με αυτό μεταγενέστερες προσθήκες, 
όχι όμως και τα κάθε είδους υπάρχοντα προσκτίσματα 
που αλλοιώνουν τη μορφή του. Ο καθορισμός των 
προσκτισμάτων και οι επεμβάσεις, που πρέπει να γίνουν 
σ’ αυτό πραγματοποιείται από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του, 
πλην των προσκτισμάτων ή των στοιχείων του κτιρίου για 
τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση και γενικά κάθε επέμβαση για λόγους λειτουργικούς 
και στατικούς στο διατηρητέο κτίριο, εφόσον δεν αλλοιώ¬ 
νεται ο αρχιτεκτονικός χαρακτήρας και οι βασικές αρχές 
του κτιρίου. 

5. Αίτηση για προσθήκη στο διατηρητέο κτίριο απο- 
στέλλεται από την πολεοδομική υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνωμοδότηση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ), για 
ειδική ρύθμιση σύμφωνα με τις διατάξεις του άρθρου 4 
παρ. 2 του Ν. 1577/1985 «Γ.Ο.Κ.» εφόσον δεν παραβλά¬ 
πτεται το διατηρητέο κτίριο και ο χώρος που το περιβάλ¬ 
λει. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο πλην των α¬ 
ναγκαίων επιγραφών, περιορισμένων διαστάσεων που υ¬ 
ποδηλώνουν τη χρήση του. 

7. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Οκτωβρίου 1997 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 

